Dmytro Pavlytsjko var en av de første som insisterte på viktigheten av det nasjonale morsmålet da Ukraina var en del av Sovjetunionen. Hvis folk ga avkall på det ukrainske språket, stod folkesjelen i fare, sa han i 1950-årene. Som offentlig person snakket han av prinsipp alltid ukrainsk, også foran det sovjetiske Komsomol. «Det ukrainske språket har aldri bare vært et kommunikasjonsmiddel. Det handler om identitet, folklore og litterære verdier, nasjonens filosofiske og åndelige kodeks. Det var og vil sannsynligvis i lang tid forbli folkets politiske våpen, roten til Ukrainas statsdannelse», sa Pavlytsjko.